text: [{"text_idx": "#000002", "text": "29-a\u0301ra gamli a\u0301leyparin stri\u0301ddist vi\u00f0 fepur a\u0301\u00f0renn London-uppger\u00f0ina i\u0301 gja\u0301rkv\u00f8ldi\u00f0 men skora\u00f0i einasta ma\u0301li\u00f0 i\u0301 dystinum. Hann er nu\u0301 javnur vi\u00f0 Jimmy Greaves sum ma\u00f0urin vi\u00f0 flest ma\u0301lum (266) fyri Tottenham."}, {"text_idx": "#000003", "text": "Son leg\u00f0i upp, og Kane skora\u00f0i, ta\u0301 Tottenham vann ty\u0301dningarmiklan sigur i\u0301 gja\u0301rkv\u00f8ldi\u00f0 (Mynd: EPA)"}, {"text_idx": "#000004", "text": "Ein dystur i\u0301 Premier League var\u00f0 sp\u00e6ldur i\u0301 gja\u0301rkv\u00f8ldi\u00f0, og var talan um London-uppger\u00f0 millum Fulham og Tottenham a\u0301 Craven Cottage vi\u00f0 Temsa\u0301. Bert tvey stig skildi li\u00f0ini a\u0301\u00f0renn dystin, men Tottenham megna\u00f0i at tryggja s\u00e6r tepran sigur og \u00f8kja um fra\u0301st\u00f8\u00f0una til Fulham og samstundis minka um fra\u0301st\u00f8\u00f0una upp til Manchester United, Newcastle og Champions League-pla\u0301ss. Ta\u00f0 var, sum so ofta fyrr, Harry Kane, i\u00f0 gj\u00f8rdist avgerandi fyri Tottenham. Hann hev\u00f0i stri\u0301\u00f0st vi\u00f0 kri\u0301m, i\u00f0 millum anna\u00f0 hev\u00f0i febur vi\u00f0 s\u00e6r, upp til dystin, og hetta hev\u00f0i o\u0301ro\u0301gva\u00f0 na\u0301ttarsv\u00f8vnin og i\u0301 fyrireikingunum til dystin.29-a\u0301ra gamli a\u0301leyparin sp\u00e6ldi to\u0301 allar 90 minuttirnar, og i\u0301 yvirti\u0301\u00f0ini i\u0301 fyrra ha\u0301lvleiki slo\u0301 hann til. Son Heung-Min fekk bo\u0301ltin og setti fer\u00f0 a\u0301, fann Kane, sum a\u0301 brotsteigarmarkinum vendi s\u00e6r og smekka\u00f0i bo\u0301ltin ni\u00f0ur i\u0301 longra ma\u0301lhorn. Fulham var heldur tannleyst eftir ste\u00f0gin, Tottenham vardi v\u00e6l, so hetta gj\u00f8rdist einasta ma\u0301li\u00f0, i\u00f0 kom i\u0301 dystinum. Ta\u00f0 sendir li\u00f0i\u00f0 hja\u0301 Antonio Conte try\u0301 stig n\u00e6rri Manchester United og Newcastle og harvi\u00f0 Champions League-pla\u0301ssi.Avgerandi ma\u0301li\u00f0 a\u0301 Craven Cottage sendir eisini Harry Kane i\u0301 s\u00f8gub\u00f8kurnar. Hann hevur sp\u00e6lt vi\u00f0 Tottenham ta\u00f0 allarmesta av si\u0301nari yrkislei\u00f0, og var hetta ma\u0301l nummar 266 fyri besta li\u00f0i\u00f0 hja\u0301 felagnum. Ta\u00f0 er bert legendariski Jimmy Greaves, sum er komin upp a\u0301 hetta tali\u00f0. Um Kane skorar eitt ma\u0301l afturat i\u0301 Tottenham-troyggjuni eigur hann meti\u00f0 einsamallur.Onglendingurin, sum i\u0301 seinastuni aftur hevur veri\u00f0 settur i\u0301 samband vi\u00f0 Manchester United, manglar bert eitt ma\u0301l i\u0301 Premier League fyri at koma upp a\u0301 200 Premier League-ma\u0301l. Harry Kane jagstrar Alan Shearer, sum er ovast a\u0301 listanum vi\u00f0 260 ma\u0301lum. Hann hevur skora\u00f0 199 ma\u0301l i\u0301 303 dystum i\u0301 bestu ensku deildini.St\u00f8\u00f0an i\u0301 oddinum1. Arsenal 50 stig (19 dystir)2. Manchester City 44 stig (20 dystir)3. Newcastle 39 stig (19 dystir)4. Manchester United 39 stig (20 dystir)5. Tottenham 36 stig (21 dystir)6. Brighton 31 stig (19 dystir)7. Fulham 31 stig (21 dystir)"}, {"text_idx": "#000007", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000009", "text": "U21-landsli\u00f0i\u00f0 so at siga o\u0301broytt"}, {"text_idx": "#000010", "text": "13 ny\u0301ggir venjarar fingi\u00f0 pro\u0301gv"}]